Dolores O’Riordan

**Dolores Mary Eileen O'Riordan** (1971–2018)) var en irsk musiker. Hun var frontfigur i bandet The Cranberries og hadde i tillegg en solokarriere fra 2003. Dolores O'Riordans stemme på sangene til The Cranberries var påvirket av gregorianske sanger. Hun spilte også kirkeorgel i åtte år.

## Liv og virke
### Bakgrunn
Dolores O’Riordan vokste opp som ett av seks søsken på sitt fødested, og ble oppdratt i den katolske tro. Moren valgte navnet Dolores, som betyr «sorger», for å hedre jomfru Maria som innen den katolske kirken blant annet har tilnavnet «Jomfruen av de syv sorger». I oppveksten var Dolores med i den lokale menighetens kirkekor. Senere flyttet hun til det nærliggende Limerick.

### Sangerinne
I 1990 ble Dolores O'Riordan vokalist i The Cranberries og gruppens fremste tekstforfatter. I 1994 giftet hun seg med Don Burton, som tidligere hadde vært turnéleder for popgruppen Duran Duran. Dolores O’Riordans og The Cranberries' største hitlåter var «Linger» (1994) og «Zombie» (1995). Bandet ble verdensberømt med «Zombie», som handlet om den blodige konflikten i Nord-Irland.

I 2003 begynte hun en solokarriere. I 2001, 2002 og 2005 opptrådte hun på julekonserter i Vatikanet og i 2006 på en julekonsert i Monte Carlo. Hennes første soloalbum *Are You Listening?* utkom i 2007. Det solgte i  eksemplarer verden over. I 2004 sang hun tittelmelodien *Ave Maria* til filmen *[[The Passion of the Christ]]*. I 2008 var hun av ti prisvinnere av European Border Breakers Awards (EBBA), en årlig prisutdeling for å hedre musikere som når frem til lyttere utenfor musikerens hjemland med det første albumet de gir ut utenfor hjemlandet.

Fra 2009 arbeidet hun på nytt med Cranberries. Hun samarbeidet også tidvis med andre kunstnere, som for eksempel Zucchero, Luciano Pavarotti og Jam & Spoon.

O’Riordan uttalte seg blant annet om sin tro og nevnte blant annet at hun flere ganger var blitt invitert til Vatikanet for å synge der og at hun i 2001 og 2002 sammen med sin mor møtte pave Johannes Paul II, som hun beundret.

I 2011 døde hennes far. I september 2014 tok Burton og O’Riordan ut skilsmisse. De hadde tre barn sammen. I november 2014 ble hun pågrepet av politiet på Shannon lufthavn på grunn av aggressiv opptreden under en flyreise; hun ble løslatt etter kort tid og innlagt på en psykiatrisk behandlingsinstitusjon. I desember 2015 erklærte hun seg skyldig i retten i Ennis. Hennes advokat anførte at hun hadde hatt alvorlige psykiske problemer.

I mai 2017 fortalte hun åpent om sin bipolare lidelse, som var blitt fastslått to år tidligere.

Fra 2015 arbeidet hun med Andy Rourke og Olé Koretsky under navnet D.A.R.K. I 2017 utkom Cranberries' siste album med O’Riordan som sangerinne.

Hun døde uventet i en alder av 46 år den 15. januar 2018 i London, hvor hun holdt på med studioinnspillinger. Scotland Yard erklærte at det ikke lå mistenkelige omstendigheter bak det plutselige dødsfallet, og det ble senere klart at hun døde av drukning i badekaret som følge av alkoholforgiftning.

## Diskografi
Se The Cranberries for utgivelser med bandet.

Tallene er sist oppdatert før O'Riordans død. Siden har både salget av soloutgivelser og innspillinger med bandet tatt seg betydelig opp.

### Soloalbum

## Referanser


## Eksterne lenker
* 
* 
* 
*